બજેટમાં નાણા પ્રધાને પોતાના પ્રવચનમાં એક તબક્કે એવું કહ્યું હતું કે ઘર આંગણે વિવિધ કઠોળોનું ઉત્પાદન ખેડૂતોએ નોંધપાત્ર વધાર્યુ છે તથા સરકાર આ ખેડૂતોને અભિનંદન આપે છે તથા કઠોળ પછી હવે દેશમાં તેલીબિયાનું ઉત્પાદન પણ વધારવા તરફ લક્ષ આપવામાં આવશે એવું નિવેદન નાણાં પ્રધાને કરતાં એ વખતે એવી શક્યતા સર્જાઇ હતી કે, કદાચ નાણાં પ્રધાન દેશમાં આયાત થતા ખાધ તેલો પર ઇમ્પોર્ટ ડ્યૂટી વધારશે અને એ વખતે ક્રૂડ પામતેલનો વાયદો વધી ઉંચામાં 514.60 થઇ ગયો હતો.